చిన్న సినిమాగా వచ్చిన 'అర్జున్ రెడ్డి' సినిమా టాలీవుడ్‎లో ప్రకంపనలు రేపిన సంగతి తెలిసిందే. కేవలం 4కోట్ల రూపాయల బడ్జెట్‎తో తెరకెక్కిన ఈ సినిమా కలెక్షన్ల సునామీ సృషించడంతో.. దీనిని ఇతర భాషల్లో రీమేక్ చేసేందుకు చాలామంది ముందుకొస్తున్నారు. అందులో భాగంగానే ఈ సినిమాను తమిళ్‎‎లో రీమేక్ చేసేందుకు సన్నాహాలు జరుగుతున్నాయి. అయితే ఈ రీమేక్‎లో అగ్ర కథానాయకుడైన విక్రమ్ కుమారుడు ధృవ్ హీరోగా పరిచయం కాబోతున్నాడు. ఈ సినిమాకు బాలా దర్శకత్వం వహిస్తున్నట్లుగా విక్రమ్ ప్రకటించాడు.కాగా ధృవ్ సరసన హీరోయిన్‎గా ఎవరైతే బాగుంటుందనే ఆలోచనలో పడిన సినిమా యూనిట్.. తాజాగా శ్రీయ శర్మను తీసుకున్నట్లుగా తెలుస్తోంది. ఇందుకు సంబంధించిన అధికారిక ప్రకటన కూడా త్వరలో రానుందని కోలీవుడ్ వర్గాల మాట. అంతకుముందు 'జై చిరంజీవ' సినిమాలో బాలనటిగా నటించిన శ్రీయ శర్మ 'నిర్మలా  కాన్వెంట్' సినిమాలో హీరోయిన్‎గా నటించారు. ఇప్పటికే పలు హిందీ, తమిళ చిత్రాల్లో నటించిన ఈమె తాజాగా 'అర్జున్ రెడ్డి' రీమేక్ ఛాన్స్ కొట్టేయడం నిజమైతే.. ఇక ఆమెకు స్టార్ స్టేటస్ రావడం ఖాయం అంటున్నారు సినీవిశ్లేషకులు.
chinna sinimaga vachina 'arjun reddi' sinima tollivood‎loo prakampanalu repina sangati telisinde. kevalam 4kotla roopaayala budget‎thoo terakekkina ee sinima kalekshanla sunami srushinchadamtho.. deenini itara bhaashallo remake chesenduku chaalaamandi mundukostunnaru. andulo bhagamgane ee sinimaanu tamil‎‎loo remake chesenduku sannaahaalu jarugutunnaayi. ayithe ee remake‎loo agra kathaanaayakudaina vikram kumarudu dhruv heeroga parichayam kaabotunnaadu. ee sinimaaku bala darsakatvam vahistunnatlugaa vikram prakatinchaadu.kaga dhruv sarasana heroin‎gaa evaraithe baguntundane aalochanalo padina sinima unit.. taajaagaa sreeya sarmanu teesukunnatlugaa telustondi. induku sambandhinchina adhikaarika prakatana kuudaa twaralo raanundani kolivud vargala maata. antakumundu 'jai chiranjeeva' cinemalo balanatiga natinchina sreeya sharma 'nirmala  convent' cinemalo heroin‎gaa natinchaaru. ippatike palu hindi, tamila chitraallo natinchina eeme taajaagaa 'arjun reddi' remake chans kotteyadam nijamaithe.. ika aameku star states ravadam khayam antunnaru sineevislaeshakulu.